สวัสดีครับคุณ ตอนนี้แฟนทานยาคุมชนิด21วัน ทานหมดแผงแล้วครับ ตอนนี้เป็นวันแรกของการพักทานยาวันที่1 ของ7วัน แล้ว มีอะไรกับแฟนแตกนอกไม่ใส่ถุงครับ เดือนที่แล้วแฟนกระจำเดือนมาวันที่9 เดือนนี้น่าจะอยู่ในช่วงระยะปลอดภัยครับ ผมควรจะให้แฟนทานยาคลุมฉุกเฉินเพิ่มดีไหมครับ เพราะแฟนกลัวทานยาคลุมฉุกเฉินแล้วจะทำให้ประจำเดือนมาก่อนกำหนดครับ
สวัสดีค่ะ หากที่ผ่านมา ได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะอยู่ในช่วงใดของการทานยาก็ตาม รวมถึงช่วงที่เว้นระยะ 7 วันด้วยดังนั้น หากกำลังอยู่ในช่วงเว้นระยะ 7 วัน ก็สามารถที่จะมีเพศสัมพันธ์ได้ค่ะ และไม่จำเป็นต้องทานยาคุมฉุกเฉิน เพราะอาจทำให้ได้รับผลข้างเคียงเพิ่ม และอาจทำให้ประจำเดือนไม่มาได้ค่ะและโดยปกติ หลังจากทานยาคุมเม็ดที่ 21 เม็ดสุดท้ายไปแล้วประมาณ 2-4 วัน ก็จะมีประจำเดือนมา ดังนั้นหากเว้นระยะครบ 7 วันแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ